4. વધુ સારી નાણાકીય વ્યવસ્થા માટેની સમજણ : એક માતા અથવા પત્ની મર્યાદિત બજેટમાં દરરોજનો ઘરવપરાશનો ખર્ચ કેવી રીતે ચલાવવો એ સારી રીતે જાણે છે. નાણાની પાયાની સમજણ સાથે સ્ત્રી તેની રોજિન્દી જરૂરિયાત મુજબ ખર્ચ કરે છે અને ભવિષ્યના ધ્યેયને સાકાર કરવા માટે બચત પણ કરે છે. પ્રમાણિત નાણાકીય આયોજક કમાણી પર આધારિત બજેટનું કેવી રીતે આયોજન કરવું એ બાબતે મદદ કરે છે. વધારામાં ખર્ચાઓનું આયોજન કરવું, બચત તેમજ રોકાણો વિશે માહિતી મેળવવી એ પણ ગંભીર બાબત છે. આ પાસાંઓ અંગેની યોગ્ય સમજણ સ્ત્રીને વધુ સારું નાણાકીય આયોજન કરવામાં મદદ કરે છે.